**8** [www.fjardarposturinn.is](http://www.fjardarposturinn.is) Fimmtudagur 14. júní 2012

Bifhjólaklúbburinn

Gaflarar styrkir Ljósið

Þrjátíu félagar úr bifhjólaklúbbnum

Göflurum úr Hafnarfirði

renndi inn á planið við

húsakynni Ljóssins að Langholtsvegi

á mótorhjólum sínum,

færandi hendi.

Stjórnendur Ljóssins kynntu

starfsemina fyrir Göflurum og

sýndu þeim húsnæði sitt að

Langholtsvegi 43, sem Ljósið

festi kaup á á síðasta ári.

Sigurjón Andersen, formaður

Gaflara, færði stjórnendum

Ljóssins veglega peningagjöf,

en áður hafði klúbburinn fært

Ljósinu 15 skrifstofustóla að

gjöf. Að sögn Sigurjóns tókst

söfnunin fyrir gjöfinni afar vel

og flestir félagar í klúbbnum

lögðu sitt að mörkum. Hann

sagði að brýn þörf sé á þeirri

þjónustu sem Ljósið rekur og

starfsemin öllum til hagsbóta.

Að lokinni kynningu var

gestunum boðið upp á grillaðar

pylsur og tilheyrandi. Ljósið er

stuðnings- og endurhæfingarmiðstöð

fyrir krabbameinsgreinda

og aðstandendur þeirra.

Þar er boðið upp á fjölbreytta

dagskrá alla virka daga sem eru

sérsniðin fyrir bæði karla og

konur. Að jafnaði sækja vel yfir

300 manns þjónustu í Ljósið í

hverjum mánuði, sumir vikulega,

flestir oftar. Ljósið er að

langmestu

leyti rekið fyrir

styrktarfé

og á í dag orðið

marga velunnara.



*F.v.: Júlíus Bess, heiðursfélagi Gaflara, Gunnlaugur Harðarson,*

*gjaldkeri Gaflara, Erna Magnúsdóttir, upphafsmaður og forstöðumaður*

*Ljóssins, Tómas Hallgrímsson, formaður Ljóssins,*

*Sigurjón Andersen, formaður Gaflara og Björn Hermannsson,*

*heiðursfélagi Gaflara.*